ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

จากปัญหาภาวะเศรษฐกิจโลกถดถอยตั้งแต่ปี 2553
ประกอบกับค่าเงินบาทที่แข็งค่าขึ้นเป็นเหตุทำให้ต้นทุนการผลิตของบริษัทฯสูงกว่าคู่แข่งขันจึงส่งผลทำให้ยอดจำหน่ายสินค้าของบริษัทฯลดลงอย่างต่อเนื่องและมีความจำเป็นต้องหยุดสายการผลิตเฟอร์นิเจอร์ที่โรงงานจังหวัดสมุทรปราการ
ตั้งแต่วันที่ 1 มีนาคม 2554
จากนั้นมาบริษัทฯได้เปลี่ยนนโยบายเน้นรับคำสั่งซื้อสินค้าจากลูกค้าที่มีปริมาณและอัตรากำไรที่เหมาะสมโดยว่าจ้างโรงงานอื่นเป็นผู้ผลิตสินค้าและบริษัทฯเป็นผู้ส่งออก
นอกจากนั้นเพื่อเป็นการทดแทนรายได้หลักที่ขาดหายไปจากการเลิกผลิตเฟอร์นิเจอร์บริษัทฯจึงมีโครงการลงทุนสั่งซื้อเครื่องจักรผลิตไม้ปาร์ติเกิลบอร์ดแบบบาง(ไบรซอนบอร์ด)ซึ่งจะทำการผลิตที่โรงงานในจังหวัดสุราษฎร์ธานี
โดยมีกำลังผลิตประมาณ 58,000
ลูกบาศก์เมตรต่อปีและสามารถเริ่มทำการผลิตเพื่อจำหน่ายในเชิงพาณิชย์ตั้งแต่ เดือนตุลาคม 2556

สำหรับบริษัท แฟนซีวู๊ดอินเตอร์เนชั่นแนล จำกัด
ซึ่งเป็นบริษัทย่อยของบริษัทฯก็ยังคงมีนโยบายการดำเนินธุรกิจหลักคือการผลิตและจำหน่ายไม้แปรรูปจากไม้ยางพาราโดยมุ่งเน้นการส่งออกไปยังต่างประเทศเป็นหลัก

1.1 วิสัยทัศน์ วัตถุประสงค์ และเป้าหมายของบริษัท

วิสัยทัศน์ของบริษัท คือ มุ่งมั่นสร้างสรรคุณภาพและบริการ
เพื่อเป็นผู้นำในการผลิตและจำหน่ายผลิตภัณฑ์จากไม้ยางพาราและไม้ปาร์ติเกิลบอร์ดแบบบาง
โดยมุ่งเน้นในด้านคุณภาพ การคัดเลือกวัสดุที่ใช้ การพัฒนากระบวนการผลิต
และการให้บริการลูกค้าด้วยความรวดเร็ว เพื่อสร้างความพึงพอใจสูงสุดให้กับลูกค้า

อีกทั้งบริษัทยังให้ความสำคัญในการสนับสนุนและสร้างรายได้ในระยะยาวให้กับเกษตรกรผู้ปลูกไม้ยางพาราซึ่งเป็นวัตถุดิบหลักที่สำคัญของบริษัทที่สามารถสร้างผลตอบแทนที่ดีให้แก่ผู้ถือหุ้นและพนักงานได้อย่างยั่งยืนภายใต้การบริหารแบบธรรมาภิบาลและการกำกับดูแลกิจการที่ดี
และที่สำคัญบริษัทจะยึดมั่นการดำเนินธุรกิจควบคู่ไปกับความรับผิดชอบต่อสังคมและไม่ก่อให้เกิดผลกระทบต่อสิ่งแวดล้อมตลอดไป

เป้าหมายการดำเนินธุรกิจในปี 2557
บริษัทคาดว่าจะสามารถจำหน่ายไม้ปาร์ติเกิลบอร์ดได้ทั้งตลาดในประเทศและต่างประเทศ
บริษัทจึงกำหนดเป้าหมายในการขยายตัวของยอดจำหน่าย และวางแผนการดำเนินธุรกิจในปี 2557
โดยเน้นการตลาดเชิงรุกโดยการเปลี่ยนรูปแบบการผลิตไม้ปาร์ติเกิลบอร์ดให้มีความหลากหลายผลิตภัณฑ์เพิ่มมากขึ้นเพื่อที่จะตอบสนองความต้องการของลูกค้าในประเทศและลูกค้าต่างประเทศ
ปัจจุบัน ลูกค้าต่างประเทศที่ทำการค้ากันอยู่ ได้แก่
มาเลเซียและไต้หวันซึ่งต้องการผลิตภัณฑ์ที่มีรูปแบบเฉพาะ

นอกเหนือจากเป้าหมายในการดำเนินธุรกิจข้างต้นแล้ว
บริษัทยังดำเนินธุรกิจภายใต้การบริหารแบบธรรมาภิบาลและการกำกับดูแลกิจการที่ดียึดมั่นการดำเนินธุรกิจควบคู่ไปกับความรับผิดชอบต่อสังคมและไม่ก่อให้เกิดผลกระทบต่อสิ่งแวดล้อม
เพื่อให้บริษัทเติบโตอย่างมีคุณภาพในระยะยาวต่อไป

1.2 การเปลี่ยนแปลงและพัฒนาการที่สำคัญ

ประวัติความเป็นมาและการพัฒนาการที่สำคัญ

ปี 2516 ได้ก่อกำเนิดด้วยทุนจดทะเบียนเริ่มแรก 20 ล้านบาทจัดตั้งเป็นบริษัทจำกัด

ปี 2528 ได้เปลี่ยนแนวทางผลิตและจำหน่ายของบริษัทฯ
มาผลิตเฉพาะเฟอร์นิเจอร์ที่ทำจากไม้ยางพารา

ปี 2537 บริษัทได้จดทะเบียนเพิ่มทุนและนำหุ้นเพิ่มทุนเข้าจำหน่ายในตลาดหลักทรัพย์แห่งประเทศไทย
ในนามบริษัท แฟนซีวู๊ดอินดัสตรีส จำกัด (มหาชน) เป็นต้นมา

ปี 2542 บริษัทได้ลงทุนเข้าถือหุ้นร้อยละ 99.99 ในบริษัทย่อยคือ บริษัทแฟนซีวู้ดอินเตอร์เนชั่นแนล
จำกัด ตั้งอยู่ที่จังหวัด สุราษฎร์ธานี
ดำเนินธุรกิจผลิตไม้ยางพาราแปรรูปอบแห้งและไม้ประสานจากไม้ยางพารา
โดยบริษัทย่อยนี้ได้รับการส่งเสริมจากสำนักงานคณะกรรมการส่งเสริมการลงทุน (BOI)
ปัจจุบันมีทุนจดทะเบียน 80 ล้านบาท ชำระเต็มมูลค่า

ปี 2548 บริษัทได้รับรางวัล BEST PERFORMANCE – Consumer Products จากงาน SET
Awards ติดต่อกัน 3 ปี ตั้งแต่ปี 2003 – 2005 เฉพาะปี 2005 ผู้บริหารของบริษัทได้รับรางวัล
Thailand Corporate Citizen of the Year อีก 1 รางวัล
ช่วงปลายปีบริษัทได้ซื้อที่ดินเปล่าบริเวณซอยคู่สร้าง จังหวัดสมุทรปราการ รวมเนื้อที่ 24-0-29 ไร่
จาก บมจ.กระจกไทยอาซาฮี ในราคา 45 ล้านบาท
เพื่อสร้างอาคารคลังสินค้ามาตรฐานสำหรับการขยายตัวของธุรกิจได้สร้างเสร็จเรียบร้อยและใช้เป็นสถานที่เก็บสินค้าสำเร็จรูปของลูกค้าในปี
2549

ปี 2550 บริษัทได้ขยายตลาดเฟอร์นิเจอร์ไปยุโรป
นับเป็นอีกทางหนึ่งเพื่อเลี่ยงการแข็งค่าของเงินบาทต่อสกุลเงิน ดอลล่าร์สหรัฐ
ช่วงปลายปีบริษัทเริ่มศึกษาและหาลูกค้าสำหรับตลาดไม้พื้นซึ่งบริษัทมีเครื่องจักรบางส่วนอยู่แล้ว
จึงได้สั่งซื้อเครื่องจักรบางตัวเพิ่มเติมโดยเฉพาะอย่างยิ่งเครื่องพ่นสียูวีเพื่อให้ครบวงจรการผลิตไม้พื้น
(Flooring)

ปี 2552 เพื่อเป็นการเพิ่มช่องทางในการแสวงหาผลกำไรจากการประกอบธุรกิจ
บริษัทฯได้นำเข้าสินค้าเฟอร์นิเจอร์จากต่างประเทศเพื่อเข้ามาจำหน่ายในประเทศไทย
โดยใช้สถานที่โกดังคู่สร้าง จัดตั้งเป็นบริษัทแฟนซีวู๊ดฯ สาขา2 ในชื่อ “แฟนซี เฟอร์นิเจอร์”
เป็นสถานที่ในการจัดเก็บและจำหน่ายสินค้า โดยได้ทำการเปิดตัวอย่างเป็นทางการเมื่อวันที่ 28
มกราคม 2553

ปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอลแอลซี จำกัด ซึ่งเป็นบริษัทฯ จดทะเบียนในประเทศสหรัฐฯ
ดำเนินธุรกิจด้านอสังหาริมทรัพย์และสนามกอล์ฟ

ปี 2554 บริษัทแฟนซีวู๊ดอินดัสตรีส จำกัด ( มหาชน )ได้ซื้อเครื่องจักรผลิตไม้ปาร์ติเคิลบอร์
จากประเทศเยอรมันเข้ามาติดตั้งที่โรงงานจังหวัดสุราษฎร์ธานี
เพื่อทดแทนการหยุดสายการการผลิตที่โรงงานสมุทรปราการ

ปี 2555 บริษัทแฟนซีวู๊ดอินดัสตรีส จำกัด ( มหาชน )
หลังจากหยุดสายการการผลิตที่โรงงานสมุทรปราการ
ได้เน้นเป้าหมายมาที่การจำหน่ายเฟอร์นิเจอร์และชุดเครื่องครัวที่นำเข้ามาจากต่างประเทศโดยการลงโฆษณาในสื่อสิ่งพิมพ์
ออกบูธแสดงสินค้าตามงานแฟร์ต่างๆ เช่าพื้นที่ในศูนย์การค้าเมกะบางนา
เพื่อจำหน่ายสินค้าเพิ่มอีกแห่งหนึ่ง

ปี 2556 เครื่องจักรผลิตไม้ปาร์ติเคิลบอร์
ที่โรงงานจังหวัดสุราษฎร์ธานีติดตั้งแล้วเสร็จเริ่มทดลองเดินเครื่อง

บริษัทฯได้ขายทรัพย์สินที่ไม่ได้ใช้งานที่โรงงานสมุทรปราการ( ได้แก่ ที่ดิน สิ่งปลูกสร้าง
และเครื่องจักร ) ปัจจุบันบริษัทคงเหลือทรัพย์สิน ที่ บริษัท แฟนซีวู๊ดอินดัสตรีส จำกัด (มหาชน)
สาขา 2 ตั้งอยู่เลขที่ 357 หมู่ 12 ซอยคู่สร้าง-คู่สม ถนนสุขสวัสดิ์ ตำบลในคลองบางปลากด
อำเภอพระสมุทรเจดีย์ จังหวัดสมุทรปราการและโรงงานผลิตไม้ปาร์ติเคิลบอร์
ที่โรงงานจังหวัดสุราษฎร์ธานี

1.3 โครงสร้างการถือหุ้นของกลุ่มบริษัท

1.4 ความสัมพันธ์กับกลุ่มธุรกิจของผู้ถือหุ้นใหญ่

การดำเนินธุรกิจหลักของบริษัทฯมิได้มีความสัมพันธ์หรือเกี่ยวข้องกับการดำเนินธุรกิจอื่นของผู้ถือหุ่นรายใหญ่

2. ลักษณะการประกอบธุรกิจ

ปัจจุบันบริษัทฯได้ปรับเปลี่ยนลักษณะการประกอบธุรกิจหลักจากที่บริษัทฯเคยเป็นผู้ผลิตเฟอร์นิเจอร์จากไม้ยางพาราเองได้เปลี่ยนมาเป็นผู้ว่าจ้างโรงงานอื่นผลิตและบริษัทฯเป็นผู้ส่งออกสินค้าเอง
นอกจากนั้นบริษัทฯยังได้มีกับการนำเข้าเฟอร์นิเจอร์จากต่างประเทศเข้ามาจำหน่ายในประเทศไทย
และปี 2557 บริษัทฯ คาดว่าจะสามารถทำการผลิตและจำหน่ายไม้ปาร์ติเคิลบอร์ด แบบบาง
(ไบรซอนบอร์ด) ได้อย่างเต็มที่

สำหรับบริษัท แฟนซีวู้ดอินเตอร์เนชั่นแนล จำกัด ซึ่งเป็นบริษัทย่อย โดยบริษัทฯ ได้ถือหุ้นอยู่ร้อยละ
99.99 ตั้งอยู่ที่อำเภอพุนพิน จังหวัดสุราษฎร์ธานี ด้วยทุนจดทะเบียน 80 ล้านบาท
ยังคงประกอบธุรกิจแปรรูปไม้ยางพารา จำหน่ายให้กับบริษัทฯและส่งออกไปยังต่างประเทศ

ลักษณะผลิตภัณฑ์

-   ชุดเฟอร์นิเจอร์ไม้ยางพารา ได้แก่ เฟอร์นิเจอร์ที่ใช้ในครัวเรือน โต๊ะอาหาร, เก้าอี้,
    และชุดของใช้ในห้องและห้องรับแขก เป็นต้น

-   ผลิตภัณฑ์อื่นๆ เป็นผลิตภัณฑ์สำหรับใช้ประโยชน์ภายในสำนักงาน เช่น
    โต๊ะคอมพิวเตอร์และเก้าอี้

-   ไม้ปาร์ติเคิลบอร์ด แบบบาง (ไบรซอนบอร์ด)เป็นผลิตภัณฑ์ที่
    สามารถนำไปใช้ในงานได้หลายประเภท เช่น ในอุตสาหกรรมเฟอร์นิเจอร์ ใช้ใน
    งานก่อสร้าง และใช้ตกแต่งภายในอาคาร เป็นต้น  
    การนำแผ่นปาร์ติเกิลบอร์ดไปใช้ในงานเฟอร์นิเจอร์จะมี ความสะดวกในขั้นตอนการผลิต
    เนื่องจากเป็นแผ่นใหญ่ ตัดขึ้นรูปด้วยเครื่องจักรกลได้ง่าย การทำเป็นโครงสร้างเฟอร์นิเจอร์
    สามารถ ยึดติดได้ด้วยอุปกรณ์จับยึดได้ดี มีความแข็งแรงสูง  ส่วน การนำไปใช้ในงานก่อสร้าง
    และงานตกแต่งภายในอาคาร  แผ่นปาร์ติเกิลบอร์ด  สามารถใช้กับ 
    งานทำผนังภายในอาคาร  บุฝาผนัง  และทำฝ้าเพดาน  สามารถตัดขึ้นรูปได้ง่าย และ
    ให้ความแข็งแรงสูง

ภาวะตลาดและการแข่งขัน

ภาวะการตลาด

-   กลยุทธ์การตลาด บริษัทกำหนดกลยุทธ์สำคัญดังนี้

1.  คุณภาพของผลิตภัณฑ์ :
    บริษัทให้ความสำคัญอย่างมากต่อการผลิตผลิตภัณฑ์ที่มีคุณภาพและตรงกับความต้องการของลูกค้าในแต่ละประเภท
    เช่น ความแข็งแรง ความประณีตเรียบร้อย

2.  การกำหนดราคา : บริษัทจะกำหนดตามราคาตลาด
    แต่ไม่มีนโยบายในการแข่งขันด้านราคาโดย
    ตัดราคาแข่งกับคู่แข่งขันอื่นทั้งในประเทศและต่างประเทศ

3.  ระยะเวลาการส่งมอบ :
    บริษัทฯให้ความสำคัญต่อการส่งมอบผลิตภัณฑ์ได้ทันต่อความต้องการของลูกค้าซึ่งถือว่าเป็นจุดแข็งที่สำคัญของบริษัทและยังเป็นการสร้างความเชื่อถือที่ดีต่อลูกค้า

    -   ลักษณะลูกค้า

ลูกค้าของบริษัทเป็นผู้ค้าส่งหรือผู้นำเข้าผลิตภัณฑ์เฟอร์นิเจอร์
ส่วนใหญ่เป็นลูกค้าระดับกลางขึ้นไปและเป็นลูกค้าประจำที่มีการซื้อขายกับบริษัทเป็นเวลานานกว่า 5
ปีขึ้นไป สำหรับลูกค้ารายอื่นๆ จะเริ่มด้วยการทดลองซื้อจำนวนหนึ่งหลังจากที่มั่นใจในคุณภาพ ราคา
และความน่าไว้วางใจด้านความซื่อสัตย์ การตรงต่อเวลาหรือบริการอื่นๆ แล้ว
ลูกค้าจะเพิ่มปริมาณการสั่งซื้อมากขึ้น โดยบริษัทได้กำหนดเกณฑ์ในการคัดเลือกคำสั่งซื้อของลูกค้า คือ
ปริมาณการสั่งซื้อ รูปแบบของผลิตภัณฑ์และผลกำไรจากการดำเนินงาน
โดยปกติคำสั่งซื้อของลูกค้าจะมีอยู่อย่างต่อเนื่องตลอดทั้งปี
โดยบริษัทได้ให้ความสำคัญกับลูกค้าทุกรายโดยไม่มีการพึ่งพาลูกค้ารายใดรายหนึ่งมากเกินไป

-   กลุ่มเป้าหมาย

บริษัทมุ่งเน้นลูกค้าประเภทผู้ค้าส่งหรือผู้ผลิตสินค้าหรือผลิตภัณฑ์เฟอร์นิเจอร์ทั้งในประเทศและต่างประเทศ
บริษัทต้องการตลาดขนาดใหญ่มีความต้องการปริมาณสินค้าจำนวนมาก

-   การจำหน่ายและช่องทางการจำหน่าย

บริษัทจำหน่ายผลิตภัณฑ์ผ่านผู้ค้าส่งหรือผู้นำเข้าของประเทศ (Wholesaler & Importer)
ซึ่งเป็นผู้ซื้อผลิตภัณฑ์ในปริมาณมากเพื่อนำไปจำหน่ายต่อหรือนำไปจำหน่ายให้กับผู้ค้าปลีก
(Retailers) หรือบางรายเป็นผู้ผลิตสินค้าได้นำไปผลิตต่อและจัดจำหน่ายให้กับผู้ค้าปลีกอีกต่อหนึ่ง

-   การแข่งขัน

ปัจจุบันอุตสาหกรรมเฟอร์นิเจอร์ไม้ยางพาราในตลาดโลกมีการแข่งขันสูง
ตั้งแต่ตลาดระดับล่างถึงตลาดระดับกลางทั้งผู้ผลิตในประเทศและคู่แข่งต่างประเทศ เช่น จีน
เวียดนาม และ มาเลเซีย ฯลฯ ลูกค้าจึงมีโอกาสเลือกซื้อผลิตภัณฑ์ได้จากแหล่งต่างๆ มากขึ้น
โดยเฉพาะการแข่งขันในเรื่องราคาขายที่ประเทศไทยมีความเสียเปรียบเนื่องจากมีต้นทุนการผลิตสูงกว่า
อาทิ ค่าเงินบาทที่แข็งค่าขึ้นมากกว่าประเทศคู่แข่งขันทางการค้าอย่าง เวียดนาม มาเลซีย
อีกทั้งต้นทุนวัตถุดิบ ต้นทุนค่าแรงงานและยังขาดแคลนแรงงานไทยที่มีฝีมือ เป็นต้น
แต่อย่างไรก็ตามบริษัทจึงต้องพัฒนารูปแบบผลิตภัณฑ์
ปรับปรุงและรักษามาตรฐานคุณภาพสินค้าเพื่อให้ลูกค้ามีความมั่นใจผู้ผลิตในประเทศไทยมากขึ้นและเป็นการแข่งขันกับผู้ผลิตของประเทศเพื่อนบ้านที่ปัจจุบันมีความได้เปรียบประเทศไทยได้อีกทางหนึ่ง

สภาพและศักยภาพการแข่งขัน
ปัจจุบันบริษัทได้ปรับเปลี่ยนรูปแบบการดำเนินธุรกิจจากผู้ผลิตเฟอร์นิเจอร์ไม้ยางพาราเพื่อส่งออก
มาเป็นการรับคำสั่งซื้อจากลูกค้าเข้ามาและนำไปว่าจ้างบริษัทภายนอกผลิตโดยใช้วัตถุดิบทั้งหมดของบริษัทฯ
และส่งออกในนามบริษัทแฟนซีวู๊ดอินดัสตรีสฯ ซึ่งบริษัทฯมีความได้เปรียบ
ที่มีโรงงานแปรรูปไม้ยางพาราเป็นของตนเอง ซึ่งใช้เป็นวัตถุดิบหลักของการผลิต
เมื่อพิจารณาโดยรวมแล้วบริษัทยังอยู่ในระดับที่สามารถแข่งขันกับประเทศเพื่อนบ้านได้
นอกจากนี้บริษัทได้หันมาเน้นการผลิตที่ใช้วัตถุดิบอื่นทดแทนวัตถุดิบหลักไม้ยางพารา เช่น ไม้วีเนียร์,
ไม้พาติเคิ้ล และ MDF เป็นต้น การแสวงหาลูกค้าขายตรงก็เป็นอีกหนทางใหม่
ที่สามารถเพิ่มจำนวนลูกค้าขึ้นได้อีกวิธีหนึ่งเช่นกัน

การจัดหาผลิตภัณฑ์

ปัจจุบันวัตถุดิบที่บริษัทฯใช้ในกระบวนการผลิตของบริษัทและบริษัทย่อย ประมาณ 95%
เป็นวัตถุดิบจากไม้ยางพารา ซึ่งบริษัทฯได้วางมาตราการในจัดหาและสำรองวัตถุดิบ ไว้ดังนี้ คือ

1. วัตถุดิบหลักของบริษัทย่อย 100 % เป็นไม้ซุงท่อน
ที่ต้องจัดหาเข้ามาเพื่อนำมาแปรรูปเป็นไม้แปรรูปอบแห้ง
วัตถุดิบทั้งหมดอยู่ทางภาคไต้ของประเทศไทย โดยมีแหล่งวัตถุดิบหลักอยู่ในจังหวัด

สุราษฎร์ธานี ซึ่งเป็นที่ตั้งของบริษัทฯและบริษัทย่อย ซึ่งขั้นตอนการจัดหาวัตถุดิบนั้นบริษัทฯได้กำหนดไว้
3 ส่วนด้วยกันเพื่อป้องการขาดวัตถุดิบดังนี้

1.1. ซื้อเป็นไม้สดแปรรูปสำเร็จมาอบแห้ง

1.2. ซื้อไม้ซุงท่อนมาแปรรูปและอบแห้ง

1.3. ซื้อส่วนยางและตัดไม้ซุงท่อนมาแปรรูปและอบแห้ง

2. วัตถุดิบของบริษัทฯที่ใช้ผลิตไม้ปาร์ติเคิลบอร์ด วัตถุดิบหลัก ได้แก่ ปีกไม้สด
ปัจจุบันนำมาจากบริษัทฯย่อยทั้งหมด 100%

กระบวนการผลิตและการกำจัดวัตถุดิบเหลือใช้ของบริษัทไม่มีผลกระทบต่อสิ่งแวดล้อมและเป็นไปตามกฎหมายเกี่ยวกับสิ่งแวดล้อม
โดยการดำเนินงานของบริษัทในช่วง 3 ปีที่ผ่านมา ตั้งแต่ปี 2554 – 2556
บริษัทไม่มีข้อพิพาทหรือถูกฟ้องร้องเกี่ยวกับสิ่งแวดล้อม

ผลกระทบหรือข้อพิพาทเกี่ยวกับสิ่งแวดล้อม

บริษัทและบริษัทย่อยได้ให้ความสำคัญต่อสิ่งแวดล้อมมาตลอดโดยดำเนินการลดผลกระทบต่อสิ่งแวดล้อมให้มีผลกระทบน้อยที่สุด
อาทิเช่น เศษไม้, ขี้เลื่อยและฝุ่นผง
จะนำมาใช้เป็นเชื้อเพลิงทำความร้อนในการอบไม้หากมีเศษไม้ที่เหลือใช้จะจำหน่ายให้กับบริษัทภายนอกนำไปเป็นเชื้อเพลิงความร้อน
สำหรับขี้เลื่อยและฝุ่นผงบริษัทได้ติดตั้ง Dust Collector
เป็นระบบเก็บกักและดูดส่งนำพาไปใช้งานจึงไม่ก่อผลกระทบกับสภาพแวดล้อมภายนอก

สี
บริษัทใช้สีประเภทไม่มีสารตะกั่วและใช้เครื่องจักรในการพ่นสีด้วยระบบดักละอองสีด้วยม่านน้ำและระบบไฟฟ้าสถิตย์โดยใช้คลื่นแม่เหล็กทำให้สีเป็นประจุบวกและเฟอร์นิเจอร์เป็นประจุลบซึ่งจะไม่มีการฟุ้งกระจายของละอองสี
โดยสีจะจับเฉพาะชิ้นงานเท่านั้นและไม่มีผลกระทบต่อสิ่งแวดล้อม

กาว บริษัทใช้กาวที่ไม่มีส่วนผสมของสารระเหยในการผลิตเฟอร์นิเจอร์

ภาพรวมของการประกอบธุรกิจ

บริษัท แฟนซีวู๊ดอินดัสตรีส จำกัด (มหาชน)
ประกอบธุรกิจด้านผลิตและจำหน่ายเฟอร์นิเจอร์ไม้ยางพาราประเภทถอดประกอบได้
และเฟอร์นิเจอร์ไม้ยางพาราประเภทกึ่งสำเร็จรูปจำหน่ายให้กับโรงงานเพื่อนำไปผลิตต่อ
โดยสินค้าส่วนใหญ่ของบริษัทส่งขายต่างประเทศ อาทิเช่น สหรัฐอเมริกาและประเทศในสหภาพยุโรป
ลักษณะของผลิตภัณฑ์เป็นชุดของใช้ในครัวเรือน เช่น โต๊ะอาหาร เก้าอี้
และชุดของใช้ในห้องอาหารและห้องรับแขก เป็นต้น

แต่ด้วยในปี 2553 ที่ผ่านมาจากปัญหาภาวะเศรษฐกิจตกต่ำในประเทศสหรัฐอเมริกาและยุโรป
ประกอบกับค่าเงินบาทที่แข็งขึ้นอย่างมาก เมื่อเทียบกับสกุลเงินของประเทศคู่แข่งเช่นประเทศจีน
เวียดนามและมาเลเซียทำให้บริษัทฯ ที่ผลิตสินค้าเพื่อการส่งออกเป็นหลักได้รับผลกระทบ
รวมถึงปัญหาเรื่องต้นทุนวัตถุดิบที่ใช้ในการผลิตสินค้าเพิ่มสูงขึ้นมาก จึงส่งผลกระทบกับบริษัทฯ
เป็นอย่างมาก อีกทั้งภาวะการแข่งขันที่ค่อนข้างสูงในธุรกิจเฟอร์นิเจอร์ ทำให้บริษัทฯ
ไม่สามารถปรับราคาขายให้สูงขึ้นได้ ซึ่งตลอดเวลาที่ผ่านมาบริษัทฯ
ได้พยายามหามาตรการและวิธีการต่างๆ มาแก้ไขปัญหาดังกล่าวมา เพื่อให้บริษัทฯ
ยังคงสามารถดำเนินการต่อไปได้ แต่ก็ยังไม่สามารถแก้ปัญหาได้อย่างแท้จริง ทำให้บริษัทฯ
ไม่สามารถตกลงรับคำสั่งซื้อที่มีกำไรจากลูกค้าได้
และเป็นเหตุให้สายการผลิตที่โรงงานสมุทรปราการไม่สามารถเปิดดำเนินการผลิตได้ตามปกติเพราะต้นทุนในการผลิตไม่เหมาะสมกับราคาขาย
บริษัทฯจึงหยุดสายการผลิตที่โรงงานสมุทรปราการตั้งแต่วันที่ 1 มีนาคม 2554
และได้มีการทยอยขายเครื่องจักรและอุปกรณ์ที่ใช้ในการผลิตมาตั้งแต่ เดือนมิถุนายน 2554
เป็นต้นมา
และได้มีการขายที่ดินและสิ่งปลูกสร้างซึ่งเป็นสถานที่ประกอบการหลักของบริษัทฯที่จังหวัดสมุทรปราการ
เมื่อวันที่ 6 มิถุนายน 25556

เพื่อทดแทนรายได้จากการหยุดสายการผลิตที่โรงงานสมุทรปราการ
ทางบริษัทฯได้ปรับเปลี่ยนรูปแบบการดำเนินธุรกิจใหม่ โดย

-
การรับคำสั่งซื้อจากลูกค้าที่พอมีกำไรเข้ามาแล้วนำไปว่าจ้างบริษัทภายนอกทำการผลิตโดยใช้วัตถุดิบทั้งหมดของบริษัท
และส่งออกโดยบริษัท แฟนซีวู๊ดอินดัสตรีส จำกัด (มหาชน)
ซึ่งต้นทุนในการผลิตจะต่ำกว่าการดำเนินการผลิตเองเพราะโรงงานขนาดเล็กสามารถผลิตสินค้าจำนวนน้อยได้
ทำให้บริษัทยังคงสามารถแข่งขันในตลาดเฟอร์นิเจอร์ได้

-
บริษัทฯได้ซื้อเครื่องผลิตไม้ปาร์ติเคิลบอร์ดจากประเทศเยอรมันเข้ามาเพื่อผลิตไม้ปาร์ติเคิลบอร์ดออกจำหน่าย
ขณะนี้ได้ดำเนินการติดตั้งเครื่องจักรเสร็จเรียบร้อยแล้ว
โรงงานผลิตไม้ปาร์ติเคิลบอร์ดตั้งอยู่ในพื้นที่โรงงานเดิมในจังหวัดสุราษฎร์ธานี

นอกจากทั้งสามแนวทางดำเนินธุรกิจใหม่ข้างต้นแล้ว บริษัทฯยังแสวงหาแนวทางการดำเนินธุรกิจอื่นๆ
ที่เหมาะสมเพื่อที่บริษัทฯดำเนินการแล้วจะได้รับผลประโยชน์สูงสุดและให้ผลตอบแทนที่ดีต่อผู้ถือหุ้น
ต่อไป

บริษัทย่อย (บริษัท แฟนซีวู้ดอินเตอร์เนชั่นแนล จำกัด)
ประกอบธุรกิจโรงงานแปรรูปไม้ยางพาราครบวงจรโดยไม้ยางแปรรูปอบแห้งส่งขายให้แก่ลูกค้าทั้งภายในประเทศและต่างประเทศ

ทั้งนี้บริษัทและบริษัทย่อยได้รับการส่งเสริมการลงทุนจากสำนักงานคณะกรรมการส่งเสริมการลงทุน
(BOI) โดยมีรายละเอียดสาระสำคัญพอสรุปได้ดังนี้

บริษัท แฟนซีวู๊ดอินดัสตรีส จำกัด (มหาชน)

สถานที่ตั้งสำนักงานและโรงงาน เลขที่ 257 หมู่ 1 ซอยไฮแลนด์ ถนนสุขสวัสดิ์ ตำบลปาก

  คลองบางปลากด อำเภอพระสมุทรเจดีย์ จังหวัดสมุทรปราการ

ประเภทธุรกิจ การผลิตเฟอร์นิเจอร์จากไม้ยางพาราประเภท โต๊ะ
เก้าอี้อาหาร(ปัจจุบันหยุดดำเนินการผลิต)

สถานที่ตั้งโรงงานสาขา

สาขาที่ 1 บริษัท แฟนซีวู๊ดอินดัสตรีส จำกัด (มหาชน)

จดทะเบียนก่อตั้งโรงงานสาขา เมื่อปี 2545 และได้รับการส่งเสริมการลงทุนฯ

สถานที่ตั้งโรงงานสาขา เลขที่ 219/1 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

ประเภทธุรกิจที่ได้รับการส่งเสริมฯ การผลิตไม้ปาร์ติเกิลบอร์ด

สิทธิประโยชน์ ยกเว้นภาษีเงินได้นิติบุคคลและภาษีเงินปันผลเป็นเวลา 8 ปี

ได้รับยกเว้นอากรขาเข้าเครื่องจักร

สาขาที่ 2 บริษัท แฟนซีวู๊ดอินดัสตรีส จำกัด (มหาชน) สาขา 2

จดทะเบียนก่อตั้งสาขา เมื่อปี 2552

สถานที่ตั้ง เลขที่ 357 หมู่ 12 ซอยคู่สร้าง-คู่สม ถนนสุขสวัสดิ์ ตำบลในคลองบางปลากด
อำเภอพระสมุทรเจดีย์ จังหวัดสมุทรปราการ

ประเภทธุรกิจ ขายสินค้าประเภทเฟอร์นิเจอร์นำเข้าจากต่างประเทศ

บริษัท แฟนซีวู้ดอินเตอร์เนชั่นแนล จำกัด (ได้รับการส่งเสริมการลงทุน)

สถานที่ตั้งโรงงาน เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

ประเภทธุรกิจ การผลิตไม้ยางพาราแปรรูปอบแห้ง

ในส่วนของบริษัทย่อย คือ บริษัทแฟนซีวู้ดอินเตอร์เนชั่นแนล จำกัด
ดำเนินธุรกิจประเภทโรงงานแปรรูปไม้ยางพาราอบแห้ง
ผลผลิตส่วนใหญ่จำหน่ายให้กับโรงงานผลิตเฟอร์นิเจอร์ทั้งภายในประเทศและต่างประเทศ

ในปี 2553 บริษัทแฟนซีวู้ดอินเตอร์เนชั่นแนล จำกัด ได้เข้าถือหุ้น 100%
ในบริษัทแฟนซีวู้ดอินเตอร์เนชั่นแนล แอล แอล ซี จำกัด ซึ่งเป็นบริษัทฯ
จดทะเบียนในประเทศสหรัฐฯ ดำเนินธุรกิจด้าน อสังหาริมทรัพย์และสนามกอล์ฟ

ปัจุบันบริษัท แฟนซีวู้ดอินเตอร์เนชั่นแนล แอล แอล ซี จำกัด ได้ทำธุรกิจด้านสนามกอล์ฟ
โดยสนามกอล์ฟ ตั้งอยู่เลขที่ 4127 Eaglemont Drive, Mount Vernon, WA 98273 มีพื้นที่
212.76 เอเคอร์ (คิดเป็น 531.90 ไร่) เป็นสนามกอล์ฟ 18 หลุม
(รายละเอียดเพิ่มเติมสามารถดูได้จาก www.eaglemontgolf.com)

โครงสร้างรายได้ แยกตามประเภทธุรกิจ

  --------------------------- ------------- ----------- -------- ------- -------- ------- -------- -------
  รายได้แยกตามประเภท           ดำเนินการโดย   สัดส่วนถือหุ้น   ปี 2554           ปี 2555           ปี 2556   

                                                        ล้านบาท   ร้อยละ   ล้านบาท   ร้อยละ   ล้านบาท   ร้อยละ

  โต๊ะ                         บริษัท          -           6.03     1.35    4.30     1.25    -        -

  เก้าอี้                        บริษัท          -           5.57     1.25    3.75     1.09    -        -

  อื่นๆ                         บริษัท          -           74.02    16.60   6.29     1.84    8.90     3.61

  ไม้ยางพาราแปรรูปและไม้ประสาน   บริษัทย่อย       100%        360.26   80.80   328.32   95.82   237.50   96.39

                                            รวม         445.88   100%    342.66   100%    246.40   100%
  --------------------------- ------------- ----------- -------- ------- -------- ------- -------- -------

3. ปัจจัยความเสี่ยง

ปัจจุบันบริษัทมีความเสี่ยงที่จะกระทบกับบริษัทอยู่ดังนี้

ความเสี่ยงทางธุรกิจ

-   ด้านการแข่งขัน

ในการดำเนินธุรกิจปัจจุบันบริษัทได้จัดจำหน่ายสินค้าประเภทเฟอร์นิเจอร์ เช่น ชุดโต๊ะเก้าอี้อาหาร
ชุดเฟอร์นิเจอร์สำหรับใช้ในรับแขกและ ห้องนอน
และชุดเครื่องครัวที่บริษัทนำเข้ามาจากประเทศอิตาลี
การแข่งขันโดยทั่วไปอยู่ในระดับสูงโดยมีคู่แข่งเป็นบริษัทชั้นนำที่มีส่วนแบ่งตลาดจากผลิตภัณฑ์เฟอร์นิเจอร์อยู่ก่อนแล้ว
อย่างไรก็ตามบริษัทได้จัดหารูปแบบสินค้าที่มีความหลากหลายโดดเด่นและแตกต่างจากคู่แข่งขัน
ทำให้สามารถพิจารณาระดับราคาที่จำหน่ายได้เหมาะสมกับการแข่งขัน
ซึ่งบริษัทเน้นกลุ่มลูกค้าเป้าหมายระดับกลางถึงบนขึ้นไป
ทำให้ผลกระทบความเสี่ยงด้านแข่งขันมีผลค่อนข้างน้อยต่อการดำเนินงานของบริษัทฯ

-   ด้านบุคลากร

ในธุรกิจ บริษัทจำเป็นต้องพึ่งพาบุคลากรที่มีความชำนาญเฉพาะด้านเป็นสำคัญ
จึงมีนโยบายสนับสนุนการพัฒนาบุคลากรอย่างต่อเนื่องเพื่อเพิ่มพูนความรู้ ทักษะ
พร้อมสนับสนุนให้พนักงานได้มีโอกาสเข้ารับการอบรมและดูงานการผลิตนอกสถานที่
นอกจากนี้ยังได้จัดกิจกรรมฝึกอบรมทฤษฎีวิชาการที่เกี่ยวข้องภายในองค์กรอย่างต่อเนื่อง
ตลอดจนให้ผลตอบแทนต่อบุคลากรตามความสามารถ

การเสี่ยงเรื่องการพึ่งพาลูกค้ารายใหญ่หรือลูกค้าน้อยราย

ปัจจุบันบริษัทฯปรับเปลี่ยนรูปแบบการประกอบธุรกิจจากการผลิตมาเป็นการจัดจำหน่ายสินค้าประเภทเฟอร์นิเจอร์จึงไม่มีปัญหาหรือการเสี่ยงในเรื่องการพึ่งพาลูกค้ารายใหญ่หรือลูกค้าน้อยราย

ความเสี่ยงทางการบริหารจัดการและการเงิน

-   ด้านการบริหารและการจัดการ

บริษัทฯ มีผู้ถือหุ้นรายใหญ่เมื่อรวมกลุ่มผู้บริหารจะมีสัดส่วนการถือหุ้นรวมกันร้อยละ 32.23
ของจำนวนหุ้นที่จำหน่ายได้แล้วทั้งหมด
ดังนั้นผู้ถือหุ้นรายอื่นอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นรายใหญ่เสนอต่อที่ประชุมสามัญผู้ถือหุ้นได้
อย่างไรก็ตามบริษัทได้แต่งตั้งกรรมการ ซึ่งเป็นบุคคลภายนอกและเป็นบุคคลที่มีความรู้ ความสามารถ
เข้าบรรจุอยู่ในคณะกรรมการบริษัท มีหน้าที่ให้คำปรึกษา กลั่นกรอง
และเข้าตรวจสอบการดำเนินงานของบริษัท
จึงเป็นการถ่วงดุลอำนาจของการบริหารจัดการได้ระดับหนึ่ง

-   ด้านการเงิน

ความเสี่ยงจากอัตราแลกเปลี่ยนเนื่องจากมูลค่าการจำหน่ายสินค้าของบริษัทส่วนใหญ่เป็นสกุลดอลล่าร์สหรัฐและสกุลเงินยูโร
ซึ่งโดยปกติบริษัทกำหนดอัตราแลกเปลี่ยน ณ วันที่มีการซื้อขายเกิดขึ้น
หากอัตราแลกเปลี่ยนที่เกิดขึ้นจริงมีการเปลี่ยนแปลงมากกว่าหรือน้อยกว่าอัตราที่กำหนดไว้เดิมบริษัทจะบันทึกเป็นกำไรหรือขาดทุนจากอัตราแลกเปลี่ยน

ความเสี่ยงของบริษัทย่อย

บริษัทย่อยจะมีความเสี่ยงน้อยกว่าบริษัทแม่ เพราะวัตถุดิบหลักที่ใช้ในการผลิตมีเพียงอย่างเดียว คือ
ไม้ซุงท่อน ที่นำมาแปรรูปเป็นไม้แปรรูปอบแห้ง
ปัจจุบันจะรับซื้อไม้ซุงท่อนตามราคาตลาดในแต่ละวันและไม่จำกัดจำนวน
เพียงแต่จะกำหนดขนาดเพื่อให้ได้ไม้ตามความต้องการใช้งาน
นอกจากนี้ยังสามารถซื้อเป็นไม้สดแปรรูปสำเร็จมาอบแห้งได้
อีกประการหนึ่งบริษัทย่อยเมื่อผลิตเป็นไม้แปรรูปอบแห้งแล้วจะส่งขายให้กับลูกค้าที่มีทั้งลูกค้าภายในประเทศและลูกค้าต่างประเทศ
ส่วนปีกไม้ที่เหลือจากการเลื่อยไม้ ที่โรงเลื่อยก็ขายให้บริษัทนำไปผลิตไม้ปาร์ติเคิลบอร์ดต่อ
บริษัทย่อยจึงลดปัญหาความเสี่ยงออกไปได้เพราะมีตลาดรองรับอยู่หลายลักษณะ

ความเสี่ยงต่อการลงทุนของผู้ถือหลักทรัพย์

ความเสี่ยงจากบริษัทมีผู้ถือหุ้นรายใหญ่ >25%

รายชื่อผู้ถือหุ้นของบริษัท ณ วันที่ 3 เมษายน 2556 กลุ่มลีลาปราชญ์ ถือหุ้นในบริษัทจำนวน 147.78
ล้านหุ้น คิดเป็นร้อยละ 31.44 ของจำนวนหุ้นที่จำหน่ายได้แล้วทั้งหมดของบริษัท
จึงทำให้กลุ่มลีลาปราชญ์ เป็นกลุ่มผู้ถือหุ้นใหญ่ที่สุด
มีส่วนสำคัญในการออกเสียงในการประชุมผู้ถือหุ้นไม่ว่าจะเป็นเรื่องการแต่งตั้งกรรมการ
หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
โดยเฉพาะในเรื่องกฎหมายหรือข้อบังคับบริษัทกำหนดต้องให้ได้รับเสียง 3 ใน 4
ของที่ประชุมผู้ถือหุ้น ดังนั้น ผู้ถือหุ้นกลุ่มลีลาปราชญ์สามารถคัดค้านมติผู้ถือหุ้นดังกล่าวได้
อีกทั้งมีความเสี่ยงที่ผู้ถือหุ้นรายอื่นอาจไม่สามารถรวบรวมคะแนนเสียงเพื่อตรวจสอบและถ่วงดุลเรื่องที่ผู้ถือหุ้นใหญ่เสนอได้

4. ทรัพย์สินที่ใช้ในการประกอบธุรกิจ 

สินทรัพย์หลัก

มูลค่าทางบัญชีของที่ดิน ณ วันที่ 31 ธันวาคม 2556 เท่ากับ 97.28 ล้านบาท
มูลค่ารวมของที่ดินและส่วนปรับปรุง ณ วันที่ 31 ธันวาคม 2556 เท่ากับ 131.44 ล้านบาท
ลักษณะที่ดินและอาคารโรงงานของบริษัทย่อยที่จังหวัดสุราษฎร์ธานี
เป็นลักษณะการทำสัญญาเช่ากับบริษัทมีกำหนด 1 ปี สิ้นสุดวันที่ 30 กันยายน 2557

สินทรัพย์หลักที่สำคัญของบริษัทและบริษัทย่อย มีรายละเอียดดังนี้

1.  ที่ดินของบริษัท แฟนซีวู๊ดอินดัสตรีส จำกัด (มหาชน)

    -   ที่ดิน ที่จังหวัดสมุทรปราการ มีเนื้อที่รวมโดยประมาณ 17 ไร่ 1 งาน 24 ตรว.

    -   ที่ดิน ที่จังหวัดสุราษฎร์ธานี มีเนื้อที่โดยประมาณ 312 ไร่ 3 งาน 179 ตรว.

2.  ที่ดินของบริษัท แฟนซีวู้ดอินเตอร์เนชั่นแนล จำกัด (บริษัทย่อย)
    ที่ดินที่ประเทศสหรัฐอเมริกามีเนื้อที่โดยประมาณ 532 ไร่ (212.76 เอเคอร์)

3.  อาคารและสิ่งปลูกสร้างมูลค่าทางบัญชี ณ วันที่ 31 ธันวาคม 2556 เท่ากับ 303.17 ล้านบาท

4.  เครื่องจักรและอุปกรณ์ของบริษัทมูลค่าทางบัญชี ณ วันที่ 31 ธันวาคม 2556 เท่ากับ 350.09
    ล้านบาท

เครื่องจักรและอุปกรณ์บริษัทย่อยมูลค่าทางบัญชี ณ วันที่ 31 ธันวาคม 2556 เท่ากับ 1.61 ล้านบาท

ทรัพย์สินสนามกอล์ฟบริษัทย่อยมูลค่าทางบัญชี ณ วันที่ 31 ธันวาคม 2556 เท่ากับ 55.16 ล้านบาท

นโยบายการลงทุน

ในปี 2556 บริษัทฯ ได้ลงทุนเพิ่มเฉพาะในส่วน
การติดตั้งเครื่องผลิตไม้ปาร์ติเคิลบอร์ดที่โรงงานแฟนซีวู๊ดอินดัสตรีส จำกัดสาขา 1
ที่จังหวัดสุราษฎร์ธานี

5. ข้อพิพาททางกฎหมาย

ปัจจุบันบริษัทและบริษัทย่อยไม่มีข้อพิพาททางกฎหมาย

6.ข้อมูลทั่วไปและข้อมูลสำคัญอื่น

บริษัท แฟนซีวู๊ดอินดัสตรีส จำกัด (มหาชน) ชื่อย่อ : FANCY

ประกอบธุรกิจโรงงานผลิตเฟอร์นิเจอร์ไม้ยางพารา

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 470,000,000 หุ้น

มูลค่าที่ตราไว้หุ้นละ 1 บาท

เลขทะเบียนบริษัท : 0107536001141 (เดิมเลขที่ บมจ. 188 )

โทรศัพท์ : 0-2815-7060

Fax : 0-2461-2102

ที่ตั้งสำนักงานใหญ่ : เลขที่ 257 หมู่ 1 ซอยไฮแลนด์ ถนนสุขสวัสดิ์ ตำบลปาก

  คลองบางปลากด อำเภอพระสมุทรเจดีย์ จังหวัดสมุทรปราการ

Home Page : www.fancywood.th.com

ที่ตั้งโรงงานสาขาที่ 1 : เลขที่ 219/1 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

ที่ตั้งโรงงานสาขาที่ 2 : เลขที่ 357 หมู่ 12 ซอยคู่สร้าง-คู่สม ถนนสุขสวัสดิ์ ตำบลใน

  คลองบางปลากด อำเภอพระสมุทรเจดีย์ จังหวัดสมุทรปราการ

บริษัท แฟนซีวู้ดอินเตอร์เนชั่นแนล จำกัด (บริษัทย่อย)

จำนวนและชนิดของหุ้นที่จำหน่าย : หุ้นสามัญที่ออกและชำระแล้วจำนวน 8,000,000 หุ้น

  มูลค่าที่ตราไว้หุ้นละ 10 บาท

เลขทะเบียนบริษัท : 0845542001508 (เดิมเลขที่ บอจ.สฎ. 1585)

โทรศัพท์ : 077-254-121-3

Fax : 077-254-124

ที่ตั้งสำนักงานใหญ่ : เลขที่ 219 หมู่ 5 ตำบลท่าโรงช้าง อำเภอพุนพิน

  จังหวัดสุราษฎร์ธานี

บุคคลอ้างอิงอื่นๆ 

นายทะเบียน : บริษัท ศูนย์รับฝากหลักทรัพย์ (ประเทศไทย) จำกัด

เลขที่ 62 อาคารตลาดหลักทรัพย์แห่งประเทศไทย

  ถนนรัชดาภิเษก แขวงคลองเตย เขตคลองเตย

กรุงเทพฯ 10110

โทรศัพท์ : 0 – 2229 – 2800

  สำนักงานผู้ตรวจสอบบัญชี : นายพิศิษฐ์ ชีวะเรืองโรจน์

  เลขทะเบียนผู้สอบบัญชีรับอนุญาต 2803 หรือ

  นายเมธี รัตนศรีเมธา

  เลขทะเบียนผู้สอบบัญชีรับอนุญาต 3425

  บริษัท เอ็ม อาร์ แอนด์ แอสโซซิเอท จำกัด

706. อาคารเจ้าพระยาทาวเวอร์

  (โรงแรมแชงกรี-ลา) เลขที่ 89 ซอยวัดสวนพลู

  ถนนเจริญกรุง เขตบางรัก

  กรุงเทพฯ 10500

  โทรศัพท์ : 0 – 2630 – 7500